CELEX: 31982D0886
Language: hr
Date: 1982-12-13 00:00:00
Title: 82/886/EEZ: Odluka Vijeća od 13. prosinca 1982. o sklapanju Konvencije o očuvanju lososa u sjevernom Atlantiku

04/Sv. 008
            
            
               HR
            
            
               Službeni list Europske unije
            
            
               31
            
         31982D0886
   
               L 378/24
            
            
               SLUŽBENI LIST EUROPSKE UNIJE
            
            
               13.12.1982.
            
         ODLUKA VIJEĆA
   od 13. prosinca 1982.
   o sklapanju Konvencije o očuvanju lososa u sjevernom Atlantiku
   (82/886/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir preporuku Komisije,
   uzimajući u obzir mišljenje Europskog parlamenta (1),
   budući da je međunarodna suradnja bitna za osiguranje očuvanja, obnavljanja, poboljšanja i razumnog upravljanja stokovima lososa u sjevernom Atlantiku;
   budući da je Zajednica sudjelovala u pregovorima koji su rezultirali usvajanjem Konvencije o očuvanju lososa u sjevernom Atlantiku putem diplomatske konferencije održane u Reykjaviku od 18. do 22. siječnja 1982.;
   budući da Konvencija uzima u obzir odredbe o anadromnim stokovima riba u Nacrtu konvencije Treće konferencije Ujedinjenih naroda o pravu mora;
   budući da Konvencija predstavlja koristan okvir za međunarodnu suradnju za osiguranje očuvanja, obnavljanja, poboljšanja i razumnog upravljanja stokovima lososa u sjevernom Atlantiku;
   budući da se Konvencijom uspostavlja zadovoljavajuća ravnoteža između interesa država iz čijih rijeka losos potječe i ostalih država na čijem se području ribarstvene jurisdikcije losos lovi,
   ODLUČILO JE:
   Jedini članak
   Ovim se u ime Europske ekonomske zajednice odobrava Konvencija o očuvanju lososa u sjevernom Atlantiku.
   Tekst Konvencije priložen je ovoj Odluci.
   
      Sastavljeno u Bruxellesu 13. prosinca 1982.
      
         
            Za Vijeće
         
         
            Predsjednik
         
         N.A. KOFOED
      
   
   
      (1)  SL C 238, 13.9.1982., str. 106.